Mediátorjáték

Első kör: A játékhoz szükséges négy önként jelentkező. 3 fő diák és 1 fő tanár szereplő. Az alapszituáció szerint verekedés volt az udvaron. Minden játékos kap egy kártyát, amely ismerteti a szerepét. A kártya tartalmát csak az adott játékos ismerheti. A diák játékosok feladata, hogy meggyőzzék a tanárt az igazukról, és elérjék a kártyájukon feltüntetett célokat. A tanár játékos feladata szintén a kártyán feltüntetett célok elérése, neki az első kör végén büntetést is kell osztania.

Játék menete:

* 4 fő önként jelentkező
* kiosztjuk a kártyákat, adunk 5 perc egyéni felkészülési időt arra, hogy kitalálják az érveiket
* előadják az érveiket, megpróbálják meggyőzni a „tanárt” az igazukról (max. 15 perc)
* akkor van vége a körnek, ha a „tanár” rájött a többi kártyán felvázolt szituációra, vagy lejárt a 15 perc vitaidő
* vége: kiosztja a „tanár” a büntetést

Kártyák

Tanár:

* 3 fiú feldúlt arccal jön
* csak ők voltak az udvaron
* nincs szemtanú
* egyiknek horzsolás a homlokán (lehet reggel is ott volt)
* mindhárman jóban vannak
* 2 és 3 közeli barátok
* cél1: kideríteni mi van a többi kártyán
* cél2: ítéletet hozni (intő)

Diák 1

* Múlt hét óta Diák2 mérges rád, mert beszóltál a sapkájára
* Fociztatok az udvaron
* D2 felrúgott, szerinted azért, mert mérges rád
* Lökdösni kezdted
* D3 megjelent, megpróbált szétválasztani
* D2 ellökte D3-at, aki beütötte a fejét
* cél1: úszd meg a büntetést
* cél2: D2 minél nagyobb büntetést kapjon

Diák 2

* D1 folyamatosan piszkál a ruháid miatt, múlt héten is beszólt a sapkádra
* Ennek ellenére sokat játszotok együtt, mert ő is szeret focizni
* Fociztatok az udvaron, véletlenül felrúgtad
* Rád támadt, nem értetted, hogy miért
* D3 a legjobb barátod az osztályban
* D3 megpróbált szétválasztani titeket
* véletlenül ellökted D3-at, beverte a fejét
* cél1: elkerülni a büntetést
* cél2: D1 minél nagyobb büntetést kapjon

Diák 3

* Tudsz róla, hogy D1 és D2 között régi konfliktus van, de nem tudod, hogy miért
* D1-et kedveled, D2 a legjobb barátod
* Verekedtek a focipályán, nem láttad az előzményeket
* Megpróbáltad szétválasztani őket
* D2 fellökött, beverted a fejed, lehorzsoltad a homlokod
* Cél1: elkerülni a büntetést
* Cél2: mindenki a lehető legkisebb büntetést kapja (senki ne kapjon intőt)

Második kör: Keresünk egy fő önként jelentkező mediátort a közönségből. Neki a „diákok” egyesével elmondják, hogy érezték magukat a játék közben. Elmondják neki azt is, mi volt a kártyáikon (ha menet közben nem derült ki), majd közösen megoldást keresnek arra, miként lehetne orvosolni a diákok közti konfliktust.

VAGY

Második kör: a diákok és a tanár is elmondják a közönségnek, hogyan érezték magukat játék közben. Mindenki felolvassa a kártyáján lévő információkat. A közönségből javaslatokat tesznek arra, miként lehetne harmonikusabb a kapcsolat a tanulók között. A foglalkozást levezénylő pedagógus irányítja a beszélgetést.